Gift upon marriage from wife to husband
Material: papyrus
Place: unbekannt
Categories: Vertrag
Schenkung
Kloster
Ehe
Vererbung
Eid
<gap/><gap/>................. [μετὰ τὴν]
ἐμὴν τελευτὴν κρατεῖν καὶ κυριεύειν καὶ δεσπόζειν διὰ παντὸς τοῦ αὐτοῦ τρίτου μέρους μοναστηρίου ὁλοκλήρου μετὰ παντὸς
αὐτοῦ τοῦ δικαίου καθὼς προγέγραπται καὶ χρῆσθαί σε καὶ οἰκονομεῖν καὶ διοικεῖ καὶ οἰκεῖν καὶ ἀνῳκοδομεῖν καὶ ἐκμισθοῦν
 καὶ νέμεσθε ἐντεῦθεν ἤδη καὶ πάντα πράττειν καὶ ποιεῖν περὶ αὐτοῦ καθ’ ὃν ἐὰν αἱρῇς τρόπον ἀκωλύτως καὶ ἀνεγκλήτως 
μετὰ τὴν ἐμὴν τελευτὴν καὶ παραπέμψαι εἴς τε υἱοὺς καὶ ἐγγόνους καὶ ἑξῆς μεταπαραλημψομένους κληρονόμους
καὶ διαδόχους καὶ διακατόχους εἰς τὸν ἅπαντα χρόνον μετὰ τὴν ἐμὴν τελευτὴν καὶ μὴ ἀντιποιήσασθαι μηδ’ ἄλλον τινὰ
ὑ̈πὲρ ἐμοῦ μήθ’ υἱοὺς μήτε κληρονόμους μήτε διαδόχους μήτε διακατόχους τούτου τρόπῳ μηδενὶ παρευρέσει μηδεμιᾷ
ἀλλὰ καὶ βεβαιώσει μέ σοι ταύτην τὴν δωρεὰν πάσῃ βεβαιώσει ἀπὸ παντὸ διὰ παντὸς ἁπαξαπλῶς τοῦ ἀντιποιησομ[έ] 
νου ἢ ἐπελευσομένου σοι περὶ τούτου ἢ μέρους τούτου καθ’ ὁνδηποτοῦν τρόπον διὰ παντὸς ἐπάναγκες μέντοι γε
σοῦ μὴ δυναμένου μήτε δυνηθησομένου ἐκβαλεῖν με ἀπὸ τοῦ σου συνοικεσίου εἰς ὅλον
τὸν χρόνον τῆς ἐμῆς ζωῆς ἄχρι τῆς ἐμῆς τελευτῆς, εἰ δὲ ἐθέλησας ἐκβαλεῖν με ἀπὸ τοῦ σου συνοικεσίου
πρὸ τῆς ἐμῆς τελευτῆς χωρὶς νομίμου ἐτίας ἤτοι πορνίας ἐπὶ τῷ ταύτην μου τὴν δωρεὰν ἄκυρον
εἶναι καὶ ἀνίσχυρον ἁπανταχοῦ προφερομένην. ἐπομνυμένην περὶ τούτου τόν τε παντοκράτορα θεὸν
καὶ τὴν εὐσέβειαν καὶ νίκην τοῦ τὰ πάντα νικῶντος δεσπότου τῆς οἰκουμένης Φλαυίουου Ἰουστίνου τοῦ αἰωνίου Αὐγούστου
 Αὐτοκράτορος ταῦθ’ οὕτως ἔχειν καὶ μηδὲν διεψεῦθαι καὶ πρὸς ην ἀσφάλειαν ταύτην σοι ἐθέμην τὴν δωρεάν